เดินมีหมาจรจัดตัวนึงเดินผ่านแล้วก็เผลอไปเหยียบของเหลวไม่แน่ใจว่าน้ำลายหมาไหมที่เดินเหยียบ หลังจากนั้นไม่นานมากก็ได้ถอดรองเท้า แล้วพอจะใส่มีจังหวะหนึ่งที่รองเท้ากระดกขึ้นมาแล้วพื้นรองเท้าไปโดนเท้าอีกข้างซึ่งมีแผลอยู่ จะเป็นไรไหมคะ ปล.เคยฉีดวัคซีนครบแล้วกระตุ้นครั้งล่าสุดตอนวันที่ 28 ธ.ค. 64 ที่ผ่านมาเองค่ะ
สวัสดีค่ะ การเดินไปเหยียบน้ำลายสุนัข และพื้นรองเท้าที่ไปเหยียบน้ำลายมา ได้ไปสัมผัสโดนเท้าที่มีแผลอยู่ โอกาสที่จะติดเชื้อพิษสุนัขบ้าถือว่าไม่มี เพราะเมื่อเชื้อพิษสุนัขบ้าออกจากร่างกายสัตว์แล้ว ก็จะตายภายในเวลาไม่นานค่ะ ดังนั้น ก็ไม่จำเป็นต้องไปฉีดวัคซีนพิษสุนัขบ้ากระตุ้นแต่อย่างใด อย่างไรก็ตาม การที่พื้นรองเท้าสัมผัสโดนแผล ก็อาจทำให้มีโอกาสติดเชื้อแบคทีเรียหรือเชื้อราต่างๆ ได้ ดังนั้น ก็ควรฟอกทำความสะอาดแผลด้วยสบู่ให้สะอาด และใส่ยาฆ่าเชื้อ รวมถึงปิดบาดแผลด้วยผ้าก๊อซหรือผ้าสะอาด เพื่อป้องกันฝุ่นละอองและเชื้อโรคเข้าไปในแผลค่ะ